“สภาฯ” ตั้ง กมธ.วิสามัญ สอบใช้งบกู้เงินเยียวยา “โควิด” โดยไม่ลงมติ หลังเสียงหนุนท่วมท้น
“สภาฯ” ตั้ง กมธ.วิสามัญ สอบใช้งบกู้เงินเยียวยา “โควิด” วงเงิน 1 ล้านล้านบาท โดยไม่ลงมติ หลังเสียงหนุนท่วมท้น
“สภาฯ” ตั้ง กมธ.วิสามัญ สอบใช้งบกู้เงินเยียวยา “โควิด” วงเงิน 1 ล้านล้านบาท โดยไม่ลงมติ หลังเสียงหนุนท่วมท้น
12 มิ.ย. 2563

ผู้สื่อข่าวรายงานว่า ที่ประชุมสภาผู้แทนราษฎรเพื่อพิจารณาญัตติด่วนการพิจารณาตั้งคณะกรรมาธิการวิสามัญติดตามตรวจสอบการใช้จ่ายเงินตาม พ.ร.ก.ให้อำนาจกระทรวงการคลังเพื่อแก้ปัญหา เยียวยา และฟื้นฟูเศรษฐกิจและสังคมที่ได้รับผลกระทบจากเชื้อโควิด-19 วานนี้ (11 มิ.ย.63) ใช้เวลาอภิปรายนานกว่า 8 ชั่วโมง
โดยภายหลังอภิปรายเสร็จสิ้น ที่ประชุมฯ มีมติตั้งคณะกรรมาธิการ (กมธ.) วิสามัญติดตาม และตรวจสอบการใช้งบประมาณตามพ.ร.ก.ให้อำนาจกระทรวงการคลังกู้เงิน เพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) วงเงิน 1 ล้านล้านบาท โดยไม่ลงมติ ตามข้อบังคับการประชุมสภาผู้แทนราษฎร ข้อที่ 88 เนื่องจากเสียงใหญ่อภิปรายสนับสนุนอย่างท่วมท้น โดยมีสัดส่วน กมธ.วิสามัญ 49 คน กรอบระยะเวลาในการพิจารณา 120 วัน